Kataja Basket Club

Kataja Basket Club on Joensuun Katajan koripallojaosto, jonka miesten edustusjoukkue pelaa Korisliigassa ja kuuluu sarjan menestyneimpiin joukkueisiin kolmellatoista mitalillaan.https://www.basket.fi/basket/sarjat/historia/?league_id=4&season;_id=125119#mbt:2-550$t&0=4&2=1 Joukkue pelaa kotiottelunsa Joensuun Mehtimäellä sijaitsevalla Motonet Areenalla.http://www.katajabasket.fi/motonet-areena/ == Historia == Koripalloliiton toimintaan seura lähti mukaan vuonna 1955. Kataja pelasi kotiottelunsa Joensuun urheilutalolla, joka valmistui vuonna 1961. Aluksi Kataja pelasi maakuntasarjassa, jossa menestyikin hyvin, päästen karsimaan suomensarjaan kahdesti. 1960-luvun alkupuolella Kataja pääsi lopulta suomensarjaan. Ensimmäistä kertaa mestaruussarjassa Iiro Kuivalaisen valmentama Kataja pelasi kaudella 1969–1970. Paljon yleisöä kotiotteluihinsa vetänyt seura vietti vuodet 1976–1980 pääsarjassa yhtäjaksoisesti. 1980-luvulla Kataja pelasi vielä yhden kauden SM-sarjassa ennen kuin toiminta jäi vuosiksi divisioonatasolle. 1990-luvun alussa alettiin panostaa kovasti sarjanousuun ja kaudella 2000–2001 se viimein toteutui.Merkkipaaluja == SM- sarjassa 2000-luvulla == Sarjanousija Kataja aloitti kauden 2001–2002 hyvin ja jo heti ensimmäisellä kaudella joukkue ylsi Hongan voittamassa runkosarjassa jaetulle toiselle sijalle Lahden kanssa. Kauden aikana joukkueen parhaimmistoon kuului Andre Foreman, Sami Laaksonen, Clifton Jones ja Jukka Toijala. Sarjanousijan kausi päättyi kuitenkin välierissä Lahdelle. Kataja voitti kuitenkin pronssia. Seuraavalla kaudella Kataja voitti runkosarjan ja kohtasi lopulta finaalissa Hongan. Hongan Marcus Grant oli kuitenkin liian kova pideltävä pelaaja Katajalle ja korismestaruus karkasi Espooseen. Kaudella 2003–2004 Kataja jäi todella tasaisessa runkosarjassa seitsemänneksi. Toijalan lähtö näkyi hieman joukkueen otteissa ja hieman nuorentunut joensuulaisjoukkue putosi puolivälierissä. Kauden parhaimmistoon kuului kanadalainen Shawn Swords, jonka pelikäsitys ihastutti joensuulaisia. Kaudeksi 2004–2005 Kataja siirtyi pelaamaan kotiottelunsa Joensuu-areenaan. Juuri ja juuri pudotuspeleihin päässyt Kataja yllätti puolivälierissä murskaamalla Namika Lahden, mutta kauden mestarille LrNMKY:lle Timo Heinosen valmentama Kataja ei mahtanut mitään. Kaudella 2005–2006 Kataja voitti Korisliigan runkosarjan ja eteni aina SM-finaaliin saakka, jossa kuitenkin Lappeenrannan NMKY oli parempi. Seuraavalla kaudella 2006–2007 Kataja lähti sarjaan yhtenä ennakkosuosikeista ja voittikin runkosarjan, mutta taipui välierissä Namika Lahdelle. Kataja voitti lopulta pronssia. Kaudella 2007–2008 Katajan valmentajana aloitti Antti Papinaho. Marraskuussa 2007 Kataja solmi ottelukohtaisen sopimuksen 40-vuotiaan sentterilegendan Pekka Markkasen kanssa.http://www.karjalainen.fi/scripts/edoris/edoris.dll?tem=lsearchart&search;_iddoc=3825533 Karjalainen 1.12.2007 Papinaho vapautettiin palveluksista tammikuussa 2008 kesken kauden Katajan juututtua sarjan häntäpäähän. Hänet siirrettiin organisaatiossa muihin tehtäviin ja kakkosvalmentajana toiminut Antti Hurri luotsasi joukkuetta seuraavassa ottelussa yhdessä loukkaantuneena sivussa olleen kapteeni Sami Lehtorannan kanssa.http://www.mtv3.fi/urheilu/muutlajit/uutiset.shtml/arkistot/muutlajit/2008/01/596078 MTV3 2.1.2008 Katajan uudeksi valmentajaksi nimettiin 4. tammikuuta viikkoa aikaisemmin KTP:sta potkut saanut Ray Ailus. Ailus jatkoi joukkueen päävalmentajana aina kauden 2008–2009 loppuun saakka, jonka jälkeen hän päätti jättää optiokauden sopimuksen käyttämättä.http://www.joensuunkataja.fi/katajabasket/uutiset/2009-10/uutiset499.php Uudeksi päävalmentajaksi nimitettiin Pekka Salminen.http://www.joensuunkataja.fi/katajabasket/uutiset/2009-10/uutiset502.php Antti Papinaho nimitettiin keväällä 2008 seuran toiminnanjohtajaksi. Papinaho menehtyi auto-onnettomuudessa marraskuussa 2008.http://www.karjalainen.fi/Karjalainen/Uutiset_maakunta/antti_papinaho_menehtyi_suomussalmen_turmassa_4818469.html Joensuun Kataja voitti lopulta keväällä 2015 Suomen mestaruuden kuuden hopeamitalin ja neljän pronssimitalin jälkeen. Korisliigan loppuottelusarja Loimaan Bisonsia vastaan ratkesi viidennessä ottelussa Joensuussa, kotiyleisön edessä 88–85. == SM-mitalit ja cup-voitot == *Suomen cup 2002, 2010, 2011, 2023 *SM-kulta 2015, 2017 *SM-hopea 2003, 2006, 2009, 2011, 2012, 2014 *SM- pronssi 2002, 2005, 2007, 2013, 2023 == Maineikkaita pelaajia == * Andre Foreman * Rion Brown * Daniel Mullings * Martti Kuisma * Sami Laaksonen * Jyri Lehtonen * Sami Lehtoranta * Pekka Markkanen * Jukka Toijala * Petri Virtanen * Teemu Rannikko * Eero Oksava == Joukkue == == Henkilökohtaiset palkinnot == Korisliigan vuoden pelaaja * Jukka Toijala – 2002 * Petri Virtanen – 2006 * Sami Lehtoranta – 2007, 2012 *Teemu Rannikko – 2015, 2016 *Topias Palmi – 2019 Korisliigan paras kuudes pelaaja * Juho Nenonen – 2010 *Petri Virtanen – 2013, 2015 Korisliigan vuoden valmentaja * Timo Heinonen – 2006 *Pekka Salminen – 2015 Korisliigan SM-finaalien paras pelaaja * Teemu Rannikko – 2015, 2017 Korisliigan vuoden ulkomaalaisvahvistus * Robert Arnold – 2015 Korisliigan vuoden puolustuspelaaja * Vesa Mäkäläinen – 2017 Korisliigan vuoden tulokas * Marius Van Andringa – 2015 * Thomas Tumba – 2023 == Lähteet == * IS Veikkaaja Numero 15, 11.4.2007: Joko nyt, Kataja? * IS 19.5.2015: Hurja trilleri räjäytti Joensuun === Viitteet === == Aiheesta muualla == *Katajan kotisivut Luokka:Suomalaiset koripalloseurat Luokka:Joensuulaiset urheiluseurat